গৌতম মেনন
গৌতম বসুদেব মেনন (জন্মঃ ২৫ ফেব্রুয়ারি ১৯৭৩) যিনি তামিল চলচ্চিত্র শিল্পে গৌতম মেনন হিসেবে পরিচিত একজন চলচ্চিত্র পরিচালক। তিনি অধিকাংশ ক্ষেত্রে তামিল চলচ্চিত্র বানালেও কয়েকটি হিন্দি ও তেলুগু চলচ্চিত্র বানিয়েছেন। তার বানানো অনেক চলচ্চিত্রই ব্যবসাসফল হয়েছে যেমনঃ তার অর্ধ-আত্মজীবনীমূলক চলচ্চিত্র ভারানাম আয়িরাম (২০০৮), প্রেমমূলক মিন্নালে (২০০১) এবং ভিন্নাইতান্ডি ভারুভায়া (২০১০), সহিংস ঘরানার কাখা কাখা (২০০৩), ভেট্টাইয়াড়ু ভিলাইয়াড়ু (২০০৬), ইয়েন্নাই আরিন্দাল (২০১৫) এবং আচ্চাম ইয়েনবাদু মাডামাইয়াডা (২০১৬)। ভারানাম আয়িরাম চলচ্চিত্রটি 'জাতীয় চলচ্চিত্র পুরস্কার (ভারত)' পুরস্কার জিতেছিলো। মেননের একটি প্রযোজনা প্রতিষ্ঠান আছে যার নাম হচ্ছে 'ফোটোন কথাস', এই 'ফোটোন কথাস' দ্বারা প্রযোজিত চলচ্চিত্র তাঙ্গা মিঙ্গাল (২০১৩) জাতীয় চলচ্চিত্র পুরস্কার জিতেছিলো।